น.ส.สุจี กล่าวว่า ล่าสุดวันนี้ ข้าราชการครูในโรงเรียน 5 ราย รวมถึงเพื่อนร่วมอาชีพในพื้นที่บันนังสตา ต่างโทรมาปรึกษาหารือเรื่องมาตรการรักษาความปลอดภัย โดยทั้งหมดยืนยันเป็นเสียงเดียวกันว่า ถูกผู้ไม่หวังดีโทรศัพท์ข่มขู่เอาชีวิตเหมือนกันหมด ที่สำคัญครั้งนี้มีการใช้วิธีโทรศัพท์เข้าเบอร์ส่วนตัวทุกราย ไม่เหมือนที่ผ่านมาซึ่งข่มขู่ผ่านหมายเลขโทรศัพท์ของโรงเรียนผู้อำนวยการโรงเรียนบ้านป่าหวัง กล่าวอีกว่า หลังจากเกิดเหตุการณ์ครั้งนี้ได้สั่งปิดโรงเรียนทันที โดยแจ้งให้ผู้ปกครองนักเรียนจำนวน 275 คนรับทราบ ส่วนครูผู้สอนอีก 17 คน ให้หยุดชั่วคราวเพราะไม่มั่นใจในความปลอดภัย เนื่องจากที่ผ่านมาการข่มขู่ของคนร้ายมักจะเกิดขึ้นจริง โดยย้อนกลับไปเมื่อวันที่ 8 กันยายน 2548 นักการภารโรงถูกคนร้ายยิงเสียชีวิตมาแล้ว"ผู้ไม่หวังดีต้องการให้ครูหนีออกนอกพื้นที่ ล่าสุดข้าราชการครูของโรงเรียนที่เพิ่งย้ายออกนอกพื้นที่ไปรับราชการที่ จ.ชลบุรี ก็ถูกโทรศัพท์ข่มขู่ว่าหากไม่ย้ายออกไปจะตามยิงให้เสียชีวิต ซึ่งคนร้ายคงไม่รู้ว่าครูรายดังกล่าวย้ายออกนอกพื้นที่ไปพักใหญ่แล้ว ที่น่าสงสัย คือ คนร้ายรู้หมายเลขโทรศัพท์เคลื่อนที่ซึ่งเป็นเบอร์ส่วนตัวของข้าราชการครูแต่ละรายได้อย่างไร ทั้งนี้ การรักษาความปลอดภัยครูไม่อยากให้เจ้าหน้าที่เข้าไปทำหน้าที่ภายในโรงเรียน เพราะมีชุดรักษาความปลอดภัยหมู่บ้านอยู่ และไม่เป็นผลดีต่อครู จึงอยากจะให้ดูแลห่างๆ" ผู้อำนวยการโรงเรียนบ้านป่าหวัง กล่าว
ผู้อํานวยการโรงเรียนบ้านป่าหวังได้สั่งปิดโรงเรียนให้ผู้ปกครองนักเรียนจํานวนกี่คนรับทราบ 
โรงเรียนบ้านป่าหวัง